Q-CON แจ้งเปลี่ยนนโยบาย “ปันผล” เป็นไม่ต่ำกว่า 40% มีผล 9 ก.พ.64
Q-CON แจ้งเปลี่ยนนโยบาย “ปันผล” เป็นไม่ต่ำกว่า 40% มีผล 9 ก.พ.64
10 ก.พ. 2564

บริษัท ควอลิตี้คอนสตรัคชั่นโปรดัคส์ จำกัด (มหาชน) หรือ Q-CON เปิดเผยว่า ที่ประชุมคณะกรรมการบริษัทฯได้มีมติอนุมัติการเปลี่ยนแปลงนโยบายการจ่ายเงินปันผลของบริษัท จากนโยบายเดิม “บริษัทมีนโยบายการจ่ายเงินปันผลให้แก่ผู้ถือหุ้นไม่เกิน 50% ของกำไรสุทธิในแต่ละปีหากบริษัทไม่มีผลขาดทุนสะสมและไม่มีความจำเป็นอื่นใด” เป็นนโยบายใหม่
“บริษัทมีนโยบายการจ่ายเงินปันผลให้แก่ผู้ถือหุ้นไม่ต่ำกว่า 40% ของกำไรสุทธิในแต่ละปีหากบริษัทไม่มีผลขาดทุนสะสม โดยอัตราการจ่ายเงินปันผลดังกล่าวอาจเปลี่ยนแปลงไปจากที่กำหนดไว้ ทั้งนี้ขึ้นอยู่กับผลการดำเนินงาน โครงสร้างและฐานะทางการเงิน สภาพคล่อง แผนการลงทุน รวมถึงความจำเป็นและความเหมาะสมอื่น ๆ ในอนาคต”
โดยให้มีผลตั้งแต่วันที่ 9 กุมภาพันธ์ 2564